**Zadatak 1. Jednostavni selektori**

Kopirajte ovaj kôd (tekst u zelenom okviru) i snimite ga u tijelo HTML dokumenta. Kreirajte CSS datoteku sa stilom kao u tekstu Jednostavni selektori i pridružite je snimljenom dokumentu ili stil definirajte unutar zaglavlja HTML dokumenta. Pokušajte promijeniti parametre veličine (12 u 16 i 24 u 20) i boje slova na paragrafima i naslovima (naslov u plavu boju, tekst paragrafa u zelenu) onako kako ste to vidjeli u CSS primjerima iz te lekcije.

<h1>Lorem ipsum</h1>
<p>Lorem ipsum je tekst koji se sastoji
od niza slučajnih riječi bez značenja.
Iako njegove riječi ne znače ništa,
pretpostavlja se da je nastao na temelju
Ciceronovog djela „O krajnostima
dobra i zla”. Ovaj tekst se već
stotinama godina koristi za testiranje
ispisa i punjenje prostora tekstom.</p>
<p>"Lorem ipsum dolor sit amet,
consectetur adipisicing
elit, sed do eiusmod tempor incididunt
ut labore et dolore magna aliqua.
Ut enim ad minim veniam, quis nostrud
exercitation ullamco laboris nisi ut
aliquip ex ea commodo consequat".</p>

**Zadatak 2. Klasni selektori**

Uzmite ponovno isti kôd (onaj u zelenom okviru) kao u prethodnom zadatku i kreirajte novi HTML dokument. Koristeći se stilovima nalik na primjere stilova iz lekcije, pokušajte različito prikazati pojedine paragrafe (različit prvi i drugi paragraf).

Prije prelaska na sljedeći zadatak dodajte svojoj stranici još jedan odlomak na hrvatskom (kopirajte hrvatski tekst)i oblikujte ga jednako kao tekst na hrvatskom iz prethodnog zadatka (zadatak 1. Jednostavni selektori).

**Zadatak 3. Kontekstni selektori**

Na kraju lekcije kontekstni selektori stavljen je zadatak. Preuzmite html kod i promijenite veličinu slova iz 11 u 14, iz 12 u 16 i iz 14 u 18, promijenite boju naglašenih riječi u crvenu, a podebljane riječi kod grafičke oznake neka budu napisane kurzivom (nakošene).

**Zadatak 4. Pseudoklase**

U lekciji Pseudoklase stavljen je zadatak na dnu dijela Dinamičke pseudoklase :hover, :active. Uz link na „Lorem ipsum“ postavite i link na internet stranicu Gimnazije Daruvar.